GiliGold/VAD_KnessetCorpus huggingface dataset:
<יואל הדר:
אנחנו מדברים על עבירות ביטחון; המשטרה לא עושה לבד עבירות ביטחון, ולכן יש צורך.
<יואל הדר:
.. מאחר שמדובר בחשודים בעבירות ביטחון, החקירות משותפות - - -
דוד ביטן:
אבל מה שהיא אומרת זה שאם זה משותף אז השב"כ פטור.
מרב מיכאלי:
לשב"כ יש פררוגטיבה לא לצלם.
רוברט אילטוב:
אבל המשטרה לא פטורה, ומהמשטרה כן אפשר לקבל.
דוד ביטן:
אז זאת השאלה.
דוד ביטן:
בחקירה משותפת שבה השב"כ פטור, האם זה לא פטור ממילא?
<יואל הדר:
לא, לא פטור, כי המשטרה עושה את החקירה.
מרב מיכאלי:
אבל אנחנו לא מדברות על חקירות משותפות, מה שאתם מבקשים זה פטור גורף לכל החקירות שהמשטרה עושה.
<יואל הדר:
לגבי חשודים בעבירות ביטחון.
מרב מיכאלי:
אני רוצה להבהיר לאדוני שמר הדר בכבודו ובעצמו, בפרוטוקול של ועדת החוקה, מצוטט כמבטיח ליושב-ראש ועדת החוקה, שלא נחשד בזה שהוא מהצד הפוליטי שלי, חבר הכנסת המנוח דוד רותם.
מרב מיכאלי:
..
מרב מיכאלי:
אתם התחייבתם להביא הגדרה מהי עבירת ביטחון, שבכלל עליה יחול הפטור הזה.
מרב מיכאלי:
לא זאת אף זאת, התחייבתם שזה לא יהיה ברגע האחרון.
מרב מיכאלי:
דוד רותם דרש מכם, ואתה נתת התחייבות שזה לא יהיה ברגע האחרון.
דוד ביטן:
אבל היו בחירות.
מרב מיכאלי:
חלפו שלוש שנים, אנחנו מדברות על 2012.
מרב מיכאלי:
הממשלה לא יכולה להתנהג ככה לכנסת.
מרב מיכאלי:
מאז 2012 לא יכלו למצוא זמן לבוא לוועדת החוקה ולהגדיר מהי עבירת ביטחון?
דוד ביטן:
אז בגלל זה לא נאשר?
אורן אסף חזן:
אבל זה כתוב פה.
מרב מיכאלי:
אני אגיד עוד דבר.
מרב מיכאלי:
אם עכשיו בא המשרד לביטחון פנים ואומר - - -
אורן אסף חזן:
זה כתוב.
מרב מיכאלי:
סליחה, אדוני מר חזן, אני קראתי, האמן לי.
אורן אסף חזן:
כנראה קראת לא נכון.
מרב מיכאלי:
אם המשרד לביטחון פנים רוצה להגיד שהוא צריך עוד זמן כי לא הספיק לו מאז 2012 לדייק את הדברים, אז שיתכבד ויבקש הארכה לחצי שנה, לא לחמש שנים.
מרב מיכאלי:
אדוני, למה שניתן עכשיו הארכה של הוראת השעה הזאת, בלי ההגדרות שהמשרד לביטחון פנים התחייב אליהן, לחמש שנים?
דוד ביטן:
אבל יש חוקים שיש בהם הגדרות של עבירות ביטחון, לא?
<יואל הדר:
אנחנו הגדלנו את זה.
<יואל הדר:
יש תזכיר שמתייחס בדיוק לנושא של ההגדלה של עבירות ביטחון.
<יואל הדר:
אבל אם את רוצה חצי שנה או שנה – זה לא פה.
<יואל הדר:
זה לא פה.
<יואל הדר:
את רוצה דיון בוועדה.
מרב מיכאלי:
לא, אני לא רוצה לאשר - - -
<יואל הדר:
אבל זה לא המקום.
מרב מיכאלי:
אני לא רוצה לאשר פטור מחובת הנחה - - -
מרב מיכאלי:
תביאו את אותו דבר בדיוק - - -
דוד ביטן:
אבל יש בחוקים אחרים.
אורן אסף חזן:
אם יש הגדרה אז צרפו אותה לחוק הזה וזהו.
מרב מיכאלי:
תביא את אותו חוק בהארכה של חצי שנה להוראת השעה, שזה מספיק זמן לכל הדעות, ואז אפשר לקבל את ההיגיון שאומר "אנחנו צריכים לדון בזה; לאפשר זמן לדיון כמו שצריך".
מרב מיכאלי:
אבל לעוד חמש שנים?
מרב מיכאלי:
בהמשך למה שאמר מר טיבי על תוכן החוק, גם בהתנהלות יש חוסר עקביות וחוסר יושר כלפי הכנסת.
מרב מיכאלי:
אני חושבת, אדוני, שאתה צריך לתבוע מהממשלה, אם היא רוצה באמת להאריך את הוראת השעה הזאת, להביא אותה לחצי שנה.
מרב מיכאלי:
כך באמת נוכל להבהיר את כל הדברים והכנסת תקבל החלטה מושכלת.
מרב מיכאלי:
שוב, אני לא אומרת להחזיק.
מרב מיכאלי:
ב-4 ביולי נגמרת הוראת השעה?
מרב מיכאלי:
מאה אחוז, אז נאריך לחצי שנה.
דוד ביטן:
עשיתם תזכיר בעניין הזה?
דוד ביטן:
אין הגדרות בחוקים אחרים לגבי עבירות ביטחון?
<יואל הדר:
יש, אבל אנחנו - - -
דוד ביטן:
אז תפנו לשם.
<יואל הדר:
אבל לא זאת הבעיה.
דוד ביטן:
אז מה הבעיה?
<יואל הדר:
זה לא המקום לדון על הנושא הזה.
דוד ביטן:
הבנו, אבל היא שאלה שאלה, אז אנחנו מתייחסים לזה.
<יואל הדר:
יש חוקים שיש להם הגדרות של עבירות ביטחון.
<יואל הדר:
למשל, לגבי הנושא של טלפונים עכשיו, לגבי מעצרים, גם כן אנחנו מרחיבים - - -
דוד ביטן:
אבל יש תזכיר שאתם מתכוונים לעשות את זה?
<יואל הדר:
לגבי טלפונים יש את העבירות הביטחוניות - - -
דוד ביטן:
לא, לגבי הדבר הזה.
מרב מיכאלי:
אבל זה הפוך.
מרב מיכאלי:
אדוני, אי אפשר שיהיה הפוך, שקודם נאפשר להם קארט בלנש ורק אחר כך הם יביאו תזכיר.
דוד ביטן:
שנייה, אנחנו לא רוצים שהחוק הזה יפקע בלי שיהיה להם מענה.
איילת נחמיאס ורבין:
אבל חברת הכנסת מיכאלי הציעה פתרון מאוד סביר.
דוד ביטן:
חצי שנה זה לא מספיק.
דוד ביטן:
אפשר לעשות את זה הפוך - - -
איילת נחמיאס ורבין:
למה חצי שנה?
איילת נחמיאס ורבין:
אמר גם עורך דין - - -
דוד ביטן:
אמנם אנחנו לא דנים בתוקף החוק, אבל אפשר לעשות את זה הפוך: לאשר חמש שנים, ולהגיד להם שתוך שנה יביאו את ההגדרה ולתקן את זה עוד הפעם.
איילת נחמיאס ורבין:
חברים, זה לא נכון מה ש - - - הם כבר הביאו תזכיר, זה לא שהם לא הביאו תזכיר.
איילת נחמיאס ורבין:
הרי אנחנו גם קראנו בדברי ההסבר וגם עורך דין הדר התייחס לעניין הזה – הביאו תזכיר, אז למה לא לטפל בו?
איילת נחמיאס ורבין:
למה לעשות את הדברים תמיד הפוך?
דוד ביטן:
איפה ההתחייבות שאת מדברת עליה?
דוד ביטן:
בוועדת החוקה?
דוד ביטן:
אתה מאשר את ההגדרה הזאת?
אורן אסף חזן:
בחוק הדין הפלילי יש הגדרה מהי עבירת ביטחון - - -
<יואל הדר:
אני לא רוצה עכשיו - - -
דוד ביטן:
לא, יש בחוקים אחרים.
מרב מיכאלי:
כן, בוועדת החוקה, ההתחייבות הייתה לוועדת החוקה.
דוד ביטן:
מר הדר, יש לכם התחייבות חוקית בוועדת החוקה?
<יואל הדר:
שאנחנו נביא את ההגדרה?
דוד ביטן:
יש, הבנתי.
<יואל הדר:
אנחנו נביא את ההגדרה.
מרב מיכאלי:
אבל מה היא שווה?
מרב מיכאלי:
סליחה, אדוני, באמת, הם הבטיחו את זה ב-2012 ולא הביאו, אז באיזה אופן אתה יכול לקבל עכשיו את ההבטחה הזאת?
מרב מיכאלי:
בוא נגביל את זה בחצי שנה ואז הם יצטרכו - - -
דוד ביטן:
אבל בינתיים אנחנו לא מאשרים את החוק, אנחנו רק דנים בקריאה ראשונה.
מרב מיכאלי:
אבל אני רוצה שימשכו את זה - - -
דוד ביטן:
אנחנו רק דנים בקריאה ראשונה.
איילת נחמיאס ורבין:
אני רוצה להעיר הערה קטנה.
איילת נחמיאס ורבין:
אני מוכרחה לומר - - -
מרב מיכאלי:
אני רוצה שייקחו את זה, יביאו לחצי שנה, ואז נאשר את זה.
מרב מיכאלי:
מה הבעיה?
מרב מיכאלי:
רוברט, אתה אופוזיציה, לא?
רוברט אילטוב:
דווקא בחוק הזה אני תומך בממשלה.
דוד ביטן:
אמרתי לך, נו, אתם דף מתחלף.
איילת נחמיאס ורבין:
חברים, זה לא עניין של קואליציה ואופוזיציה.
איילת נחמיאס ורבין:
ביטחון המדינה וביטחון אזרחיה זה לא עניין של קואליציה ואופוזיציה – אבל דמוקרטיה יש פה גם.
איילת נחמיאס ורבין:
בעיקר מה שמפריע לי בהקשר הזה זה העמידה בהתחייבויות שנעשות כלפי הכנסת.
איילת נחמיאס ורבין:
עד כמה שהצלחתי להתרשם מאדוני ומהאופן שהוא ניהל את הישיבות עד עתה, זה נושא שמטריד גם אותו.
איילת נחמיאס ורבין:
מכיוון שגם קראנו בדברי ההסבר וגם אדוני התייחס לעניין הזה, אני לא רואה סיבה להפוך את היוצרות, ולכן אני חושבת שהפתרון שהציעה חברת הכנסת מיכאלי - - -
דוד ביטן:
אנחנו לא יכולים לתקן.
דוד ביטן:
אנחנו לא רשאים ולא יכולים - - -
מרב מיכאלי:
אבל הממשלה יכולה לקחת את זה ולהעביר לנו - - -
דוד ביטן:
אנחנו יכולים לאשר פטור או לא לאשר פטור.
מרב מיכאלי:
מאה אחוז, אז הממשלה יכולה לקחת, להביא לחצי שנה, ומחר אתה תכנס אותנו ונאשר להם פטור.
דוד ביטן:
לא, לא חצי שנה.
דוד ביטן:
אפשר לעשות את זה הפוך – לאשר את זה כפי שזה, אבל תיתן התחייבות לתקופת זמן שבה אתה תתקן את החוק עוד הפעם בכל מה שקשור להגדרת החוק - - -
יואל חסון:
כמו שהוא נתן התחייבות לדוד רותם ז"ל?
איילת נחמיאס ורבין:
רגע, למה שהוא יעמוד בהתחייבות הזאת הפעם?
דוד ביטן:
כי למדינה לוקח זמן - - -
איילת נחמיאס ורבין:
אדוני, הפעם אני אבקש ממך, כיוון שאתה יו"ר ועדת הכנסת, לקחת את ההתחייבות הזאת על עצמך ועל הוועדה, כדי שאכן הנושא הזה יידון במועד שייקבע.
דוד ביטן:
כמה זמן ייקח לכם - - -
<יואל הדר:
שוב, אני חושב שזה לא הפורום הנכון להתחייבויות כאלה - - -
דוד ביטן:
זה נכון מה שאתה אומר, אבל גם, אם אתה מתחייב למשהו – תדאג לבצע אותו.
<יואל הדר:
אני לא יכול להתחייב, כי אני לא יכול להתחייב - - -
יואל חסון:
אבל כבר התחייבת ולא עמדת בזה.
<יואל הדר:
עכשיו אני לא יכול לצפות שהכנסת תהיה ארבע שנים.
<יואל הדר:
הרי אנחנו גם תלויים בשרים, העמדות שלנו הן לא רק עמדות של פקידים, גם צריך להעביר את זה לשרים ולקבל את ההחלטות שלהם.
<יואל הדר:
לכן גם במקרה הזה אנחנו לא באיזשהו ואקום.
<יואל הדר:
וגם, לא ציפינו שהכנסת תתפזר כל כך מהר.
<יואל הדר:
אני לא יכול לתת משהו שלא תלוי רק בי.
<יואל הדר:
אנחנו מודעים לנושא הזה, והוא יעלה בוועדת החוקה.
<יואל הדר:
אני מניח שאם חברת הכנסת מיכאלי תשכנע את ועדת החוקה שצריך להציב לנו גבולות, אז יציבו לנו גבולות.
דוד ביטן:
לא, זה לא מקובל מה שאתה אומר.
דוד ביטן:
אני תומך במה שאתם מבקשים, אבל אם אתם מתחייבים להגדיר משהו אז תגדירו אותו כמו שצריך ואל תמשכו זמן.
דוד ביטן:
טוב, מכיוון שאנחנו לא דנים בתוכן החוק אז אנחנו נדון רק בבקשה - - -
ישראל אייכלר:
אדוני היושב-ראש, יש לי הערה כוללת על העניין.
ישראל אייכלר:
עצם העובדה שיושבים חברי כנסת ומבקשים ממך הגדרה של מהי חקירת ביטחון - -
דוד ביטן:
עבירת ביטחון.
ישראל אייכלר:
- - זה אומר שקרה משהו במדינה בעשור האחרון.
ישראל אייכלר:
פעם לא הייתה שאלה מה זה חקירה ביטחונית ומה זה חקירה פלילית.
ישראל אייכלר:
האם יש לך תחושה, כמו שיש לי, שיש איזה אי-אמון באמירות האלה, "חקירות ביטחון"?
ישראל אייכלר:
שלפעמים מכניסים בזה דברים שאינם קשורים לביטחון?
<יואל הדר:
אני מקווה שלא.
<יואל הדר:
אנחנו לא - - -
רוברט אילטוב:
לו בטח אין תחושה כזאת.
ישראל אייכלר:
אבל אתה מבין מה קורה פה?
<יואל הדר:
אני מבין מה שאדוני אומר - - -
דוד ביטן:
זה לא בעיה להגדיר.
ישראל אייכלר:
לכן אנחנו צריכים הגדרה ברורה שתקבע מה זה חקירה ביטחונית ומה זה חקירה פלילית.
ישראל אייכלר:
כי מחר יכולים להושיב כל אחד על שאלות ביטחוניות - - -
איילת נחמיאס ורבין:
הערה מאוד חשובה.
<יואל הדר:
לפעמים רצח, אפילו זריקות אבנים למשל, אפילו על רכב – זה יכול להפוך מעבירה פלילית לעבירה לאומנית ולהפך - - -
ישראל אייכלר:
לכן צריך הגדרות.
<יואל הדר:
אבל זה לא חלוט, הנושא הוא לא פשוט.
עבדאללה אבו מערוף:
ולכן צריך להגדיר.
איילת נחמיאס ורבין:
עורך דין הדר, לפחות עורכי הדין בחדר פה מבינים את המורכבות של חקירות, אבל עדיין אפשר להגדיר מהן עבירות ביטחוניות - - -
דוד ביטן:
איילת, רגע, קודם כול, אנחנו לא רשאים לעשות תיקונים.
דוד ביטן:
אני מציע לאשר את הפטור הזה, אבל להפנות בקשה לוועדת החוקה, להפנות אותם להתחייבות של המשרד להגדיר עבירת ביטחון, ולהכניס להוראת השעה סעיף שאומר שאם תוך שנתיים לא יוגדר בחוק הספציפי הזה מהי עבירת ביטחון, אז החוק יהיה בטל, לא יהיה לו תוקף מאותו רגע.
ינון מגל:
שנייה, למה תוך שנתיים?
ינון מגל:
למה אי אפשר - - -
דוד ביטן:
כי שנתיים זה מספיק זמן כדי שהם יעשו את זה.
מרב מיכאלי:
שנתיים זה ים של זמן.
דוד ביטן:
זה רק להגדיר מה זה עבירת ביטחון, מה הבעיה?
מרב מיכאלי:
למה צריך שנתיים?
דוד ביטן:
כי הם עובדים לאט, מה אני יכול לעשות?
אחמד טיבי:
מה שינון אומר זה ששנתיים זה יותר מדי.
דוד ביטן:
שנתיים זה יותר מדי?
דוד ביטן:
לא אכפת לי שזה יהיה גם פחות.
עבדאללה אבו מערוף:
אתה פשוט חילקת חמש שניים לשתיים.
עבדאללה אבו מערוף:
זה בכלל לא מקובל.
אורן אסף חזן:
אפשר להציע הצעה אחרת?
אורן אסף חזן:
אם יש היום בסדר הדין הפלילי, בחוקים אחרים או בחוקים - - -
דוד ביטן:
הם לא רוצים, שאלתי אותם.
אורן אסף חזן:
לא, אבל אם יש הגדרה, אז שיפנה לשם.
דוד ביטן:
יש הגדרות, אבל הם צריכים להפנות את זה פה.
דוד ביטן:
הם פה, הם יחליטו אם להפנות.
דוד ביטן:
שנתיים זה לא מספיק זמן?
<יואל הדר:
- - -
<קריאות:
שנתיים זה יותר מדי.
דוד ביטן:
שנתיים זה פשרה, נו, באמת.
ינון מגל:
זה צריך לנוע בין שבוע לשנתיים, משהו כזה.
דוד ביטן:
הם צריכים לעשות את זה מהר, ותהיה הוראה בחוק שאומרת שאם תוך שנתיים זה לא הוגדר, החוק מפסיק להיות בתוקף.
דוד ביטן:
אבל זו הפניה שאנחנו נפנה לוועדת החוקה, זה לא הסמכות שלנו.
מרב מיכאלי:
אני רוצה להפנות את תשומת לב אדוני לכך שכבר היו להם יותר משנתיים – שנתיים וחצי.
דוד ביטן:
אז עכשיו אנחנו שמים להם את זה כרחל בתך הקטנה.
<ארבל אסטרחן:
בעד הפטור מחובת הנחה.
דוד ביטן:
בעד ההצעה כפי שאמרתי אותה: הפטור, וגם להפנות בקשה לוועדת החוקה בעניין העמדה שלנו.
אורן אסף חזן:
לאדוני יש סמכות לקבוע שאם תוך שנתיים זה לא מוגדר אז החוק נופל?
דוד ביטן:
בחוק, מכניסים את זה בחוק.
דוד ביטן:
הצבעה בעד הבקשה – 10 נגד – 5 נמנעים – 1 בקשת הממשלה להקדמת הדיון בהצעת חוק סדר הדין הפלילי (חקירת חשודים) (תיקון מס' 7) (הארכת תוקף של הוראת שעה לעניין חקירת חשוד בעבירת ביטחון), התשע"ה-2015, בכפוף לתוספות שנאמרו לפרוטוקול, אושרה.
דוד ביטן:
עכשיו ההצעה לסדר של מרב.
דוד ביטן:
לא רביזיה, לא.
מרב מיכאלי:
לפי סדר היום שנמסר לנו - - -
דוד ביטן:
אני מציע שנתחיל ברביזיה כל הזמן, כדי שלא נצטרך לבוא פעמיים.
רוברט אילטוב:
קיבלת.
רוברט אילטוב:
אפשר להגיש רביזיה?
מרב מיכאלי:
לא, ממש לא.
דוד ביטן:
רוברט, באמת אתה רוצה להגיש רביזיה?
רוברט אילטוב:
אולי תשכנעו אותי להצביע בעד.
מרב מיכאלי:
אדוני, אפשר?
מרב מיכאלי:
היום אמורה לעלות במליאה להצבעה, הארכת צו בעניין הכניסה לישראל - -
דוד ביטן:
איחוד משפחות.
מרב מיכאלי:
- - המכונה "צו האזרחות ותנאי הכניסה לישראל".
מרב מיכאלי:
אנחנו מבקשות, בהתאם לנוהל שהיה מקובל בכנסת, להעביר את ה... מן הראוי שהצו ילך קודם לדיון בוועדה, ואז הוועדה תגיש המלצה למליאה, ואז זה יעלה להצבעה במליאה.
מרב מיכאלי:
יש לנו זמן, זה לא פוקע לאלתר, נדמה לי שרק בסוף יולי זה פוקע - - -
<ארבל אסטרחן:
יוני.
מרב מיכאלי:
יוני?
מרב מיכאלי:
אז עדיין יש לנו שבועיים.
<קריאה:
אז אין זמן.
מרב מיכאלי:
לא, יש מספיק זמן לוועדת החוץ והביטחון, שראוי שתדון בעניין הזה.
<ארבל אסטרחן:
ועדת הפנים.
מרב מיכאלי:
ועדת הפנים.
מרב מיכאלי:
כך ראוי, וזה דבר שכבר קרה; בתקנון תוכל לראות החלטה של ועדת הכנסת מ-2007 - - -
<ארבל אסטרחן:
בעניין חוק טל, שהיה בו הסדר דומה.
מרב מיכאלי:
אם תסכים שהיועצת המשפטית לוועדה תיתן את הרקע ותסביר - - -
<ארבל אסטרחן:
אני אוכל להסביר בקצרה, למרות שאני שמעתי את הדבר הזה לראשונה עכשיו.
<ארבל אסטרחן:
יש מקרים לא רבים – אני אפילו לא זוכרת אם יש עוד מקרה כזה חוץ מחוק האזרחות – שיש לכנסת סמכות להאריך חוק...
<ארבל אסטרחן:
למשל, אם רוצים להאריך חוק כמו מה שעכשיו אישרתם לו פטור - - -
<ירדנה מלר-הורוביץ:
צו חירום.
<ארבל אסטרחן:
זה לא חוק, שנייה.
<ארבל אסטרחן:
נגיד עכשיו היה איזשהו חוק שהיה לתקופה מוגבלת ורוצים להאריך אותו, אז עושים חקיקה חדשה בשלוש קריאות, כמו מה שעכשיו אישרתם לו פטור.
<ארבל אסטרחן:
אבל יש מקרים בודדים שבהם כתוב שהכנסת יכולה להאריך תוקף של חוק בצו.
<ארבל אסטרחן:
זאת אומרת, הממשלה מציעה להאריך, והכנסת מצביעה.
<ארבל אסטרחן:
זה מה שקיים בחוק האזרחות, וככה נעשה בשנים האחרונות.
<ארבל אסטרחן:
מה שמציעה חברת הכנסת מיכאלי זה לא שיבוא השר, יציג את זה במליאה, יהיה דיון וחברי הכנסת יצביעו, בלי שיש להם אפשרות לשמוע כל מיני גורמים ומומחים; אלא שהצעת הממשלה תלך לוועדה הרלוונטית, במקרה הזה ועדת הפנים, והיא זו שתדון בהצעת הממשלה ותביא הצעה בפני הכנסת.
<ארבל אסטרחן:
כך, בוועדה יוכל להתקיים דיון יותר רציני.
מרב מיכאלי:
כמו שראוי שיתקיים.
מרב מיכאלי:
האם יש היגיון או אין היגיון להאריך את הצו.
<ארבל אסטרחן:
למה זה דומה?
<ארבל אסטרחן:
אפשר למצוא לזה שני מקרים דומים.
<ארבל אסטרחן:
אחד: מצב החירום, שקיים במדינה שנים רבות ומוארך מדי שנה בהצעה של הממשלה.
<ארבל אסטרחן:
כאן יש לנו הוראה מיוחדת בתקנון שאומרת שהצעת הממשלה תגיע לוועדה משותפת של ועדת החוקה וחוץ וביטחון, והיא דנה והיא זו שמציעה לכנסת את ההארכה.
<ארבל אסטרחן:
היא יכולה גם לשנות קצת מהצעת הממשלה וכולי.
<ארבל אסטרחן:
דוגמה נוספת הייתה קיימת במה שצוין כאן לגבי חוק טל.
<ארבל אסטרחן:
כשהוא נחקק במקור, ב-2002, נקבע שהוא יהיה לחמש שנים ושהכנסת תוכל להאריך אותו בחמש שנים נוספות – שזה דומה קצת למה שיש בחוק האזרחות.
<ארבל אסטרחן:
ואז, בשנת 2007, קבעה ועדת הכנסת סדרי דיון שאמרו שהצעת הממשלה תבוא לוועדה, הוועדה תדון ותשמע, והיא זו שתציע את ההארכה, וכך אכן נעשה ב-2007.
<ארבל אסטרחן:
אם רוצים לעשות את אותו דבר לגבי צו האזרחות, יש סמכות לוועדת הכנסת לעשות את זה, אבל היא לא יכולה כרגע לעשות את זה, כי אין לנו פה עמדת ממשלה.
<ארבל אסטרחן:
צריך לשים את זה על סדר היום - - -
דוד ביטן:
זה שר הביטחון?
<ארבל אסטרחן:
שר הפנים אולי.
דוד ביטן:
אני מציע שתתנו לנו חצי שעה, ועוד חצי שעה נתכנס ונגיד מה - - -
יואב קיש:
זאת הרביזיה?
דוד ביטן:
זאת הרביזיה שלנו על מה שהיא אומרת.
דוד ביטן:
אין רביזיה.
דוד ביטן:
אתה רוצה רביזיה?
דוד ביטן:
הרי נתכנס בכל מקרה בעוד חצי שעה.
רוברט אילטוב:
יש לי זמן.
דוד ביטן:
אין טעם, לא, עזוב - - -
<קריאה:
תן לו לעשות.
מרב מיכאלי:
אז אנחנו נגיש רביזיה גם על ה - - -
דוד ביטן:
אתה מוותר על הרביזיה?
מרב מיכאלי:
לא, לא מוותרות על רביזיה, מגישות רביזיה.
דוד ביטן:
מי?
מרב מיכאלי:
אנחנו מגישות רביזיה - - -
רוברט אילטוב:
מגישים ומגישות רביזיה.
דוד ביטן:
אז עוד חצי שעה נתכנס, ולא תהיה לנו תשובה לזה.
דוד ביטן:
מרב, בבקשה.
מרב מיכאלי:
תודה רבה, אדוני.
מרב מיכאלי:
אני חושבת שהחוק שהממשלה מביאה, יש לה עוד זמן למשוך אותו ולתקן אותו.
מרב מיכאלי:
אני חושבת שהרביזיה שלי על הצעת חוק סדר הדין הפלילי (חקירת חשודים) (תיקון מס' 7) - - -
דוד ביטן:
מתי?
דוד ביטן:
הרי עוד מעט זה מאבד תוקף.
מרב מיכאלי:
מה מאבד תוקף?
דוד ביטן:
זה עד סוף החודש או משהו כזה.
מרב מיכאלי:
עד 4 ביולי.
מרב מיכאלי:
יכולים להספיק להביא לנו את אותו דבר תוך יומיים, רק לחצי שנה ולא לחמש שנים.
מרב מיכאלי:
אני פירטתי כאן באריכות שאחרי שב-2012 הם התחייבו להביא את ההבהרות, הם לא - - -
דוד ביטן:
אנחנו הלכנו לקראתך בעניין הזה והכנסנו את זה כהערה שלנו - - -
מרב מיכאלי:
זה לא לקראתי, זה לא עסק שלי או של אף אחד מההורות וההורים שלי.
מרב מיכאלי:
אדוני, אני חושבת שזה עניין של המעמד של הכנסת ושל המחויבות של מדינת ישראל לשלטון חוק מתוקן ולשמירה על זכויות אדם.
מרב מיכאלי:
אני חושבת שהמשרד לביטחון פנים צריך להתנהל בעניין הזה בצורה הרבה יותר ראויה, ולכן אני לא חושבת שאנחנו צריכים לאשר את הפטור מהנחה לחוק הזה.
דוד ביטן:
כפי שאמרנו בישיבה, הוראת השעה עוד מעט מאבדת את תוקפה, ולכן אנחנו צריכים להאריך אותה.
דוד ביטן:
יש בעיות ביטחוניות, והחוק מדבר בעד עצמו.
דוד ביטן:
לכן אני מציע להתנגד לרביזיה.
דוד ביטן:
אתה בעד הרביזיה שלה בעניין חוק שירותי הביטחון?
רוברט אילטוב:
אני בעד דיון, כן.
רוברט אילטוב:
זה לא אומר שאני אתמוך בה, אבל - - -
דוד ביטן:
זו רביזיה, שים לב.
מרב מיכאלי:
ברביזיה הוא תומך בי.
דוד ביטן:
מי נגד הרביזיה?
דוד ביטן:
הצבעה בעד הרביזיה – 3 נגד – 6 נמנעים – אין הרביזיה על הפטור לחוק סדר הדין הפלילי (חקירת חשודים) (תיקון מס' 7) (הארכת תוקף של הוראת שעה לעניין חקירת חשוד בעבירות ביטחון), התשע"ה-2015, לא נתקבלה.
דוד ביטן:
אנחנו עוברים לרביזיה של חוק מיסוי מקרקעין.
מרב מיכאלי:
רגע, כמה אנחנו?
מרב מיכאלי:
חמישה נגד שלושה?
<אתי בן יוסף:
שלושה היו בעד ושישה נגד.
רוברט אילטוב:
היושב-ראש, אתה אמרת שאתה הגשת את הרביזיה, אתה לא רוצה לחזור בך?
דוד ביטן:
של המיסוי?
רוברט אילטוב:
כן.
דוד ביטן:
אני חוזר בי מהרביזיה.
רוברט אילטוב:
אז אני מגיש רביזיה.
רוברט אילטוב:
זה עוד חצי שעה.
דוד ביטן:
לא, רגע, רגע - - -
דוד ביטן:
אני חוזר בי מהצורך לנמק, זה מה שהתכוונתי.
דוד ביטן:
הרביזיה קיימת, אני לא רוצה לנמק אותה.
רוברט אילטוב:
אתה לא רוצה לנמק?
דוד ביטן:
לא, לא רוצה, אני לא חייב לנמק, כתוב באיזה מקום שאני חייב לנמק?
דוד ביטן:
מזה התכוונתי שאני חוזר בי, לא מהרביזיה עצמה.
רוברט אילטוב:
לא, אבל אתה צריך לנמק רביזיה.
<אתי בן יוסף:
לא חייב לנמק.
דוד ביטן:
אז אני אנמק.
דוד ביטן:
מכיוון שזה נושא חשוב, חשבתי שצריך לדון בזה פעמיים.
רוברט אילטוב:
אתה מצביע נגד עצמך?
דוד ביטן:
כן, למה לא? מי בעד הרביזיה?
דוד ביטן:
הצבעה בעד הרביזיה – 2 נגד – 6 נמנעים – 1 הרביזיה על הפטור לחוק מיסוי מקרקעין (תיקון מס' 81 והוראת שעה), התשע"ה-2015, לא נתקבלה.
דוד ביטן:
עכשיו לגבי הנושא שהציעה מרב מיכאלי.
דוד ביטן:
היה לנו סיכום שהיום אנחנו נביא את הצו לאישור כפי שהוא, אבל ועדה משותפת של ועדת החוץ והביטחון וועדת הפנים ידונו לקראת תום התקופה והבאת צו חדש, בכל ההיבטים שכלולים בצו ובחידושו.
מרב מיכאלי:
אדוני, אני מבינה שהחידוש הוא על 11 חודשים?
דוד ביטן:
כן, אנחנו לא נתקן אותו, אבל ייערך דיון בוועדה המשותפת, כמו שביקשת.
<ארבל אסטרחן:
הצעת הממשלה תבוא כפי שתבוא היום - - -
דוד ביטן:
אבל כבר בהחלטה אנחנו נכתוב שאנחנו מעבירים לוועדה המשותפת.
<ארבל אסטרחן:
אני אחדד טיפה.
<ארבל אסטרחן:
מה שמוצע זה בדומה להסדר שנעשה לגבי חוק טל בזמנו.
<ארבל אסטרחן:
הסוגיה של הארכת החוק תהיה מסורה בידי ועדה משותפת של ועדת החוץ והביטחון וועדת הפנים, בראשות ועדת החוץ והביטחון.
<ארבל אסטרחן:
אולי פה צריך להגיד שאם במקרה צריך לדון בזה בתחילת כנסת ועוד אין ועדות, אז הסמכות תהיה בידי ועדת החוץ והביטחון הזמנית.
דוד ביטן:
למה, נראה לך שיהיו בחירות?
<ארבל אסטרחן:
זה לא רק השנה או עוד שנה, אלא זה משהו שחל לנצח.
דוד ביטן:
לא, אבל עוד 11 חודש, לא מדובר על עוד 100 שנה.
<ארבל אסטרחן:
אבל פעם שנייה ופעם שלישית - - -
דוד ביטן:
אנחנו מעדיפים שלא תהיה החלטה של הכנסת שמתייחסת לבחירות בעוד 11 חודש.
<ארבל אסטרחן:
לא דיברתי על עוד 11 חודש, זה גם יכול להיות עוד ארבע שנים.
דוד ביטן:
לא, לא, מדובר על הפעם הבאה.
מרב מיכאלי:
זה יכול בעיקרון להיות גם אם הבחירות תהיינה, חלילה, במועדן.
דוד ביטן:
למה?
דוד ביטן:
הרי אנחנו מדברים על החידוש הבא, בעוד 11 חודש.
<ארבל אסטרחן:
אנחנו כרגע קובעים הוראה שלפיה כל הארכה של החוק הזה – כל הארכה – תהיה בוועדה המשותפת.
<ארבל אסטרחן:
אז אתה לא רוצה להגיד ש - - - ?
דוד ביטן:
לא.
דוד ביטן:
אנחנו לא רוצים בחירות בעוד 11 חודש.
<ארבל אסטרחן:
אז אנחנו נאמר שאישור הכנסת להחלטת הממשלה להארכת חוק האזרחות יתקבל רק לפי המלצה של הוועדה המשותפת, ואז המלצת הממשלה תועבר לוועדה המשותפת – אני עושה פה איזשהו שילוב של מה שהיה בחוק טל ומה שיש במצב חירום – לא יאוחר – לגבי מצב חירום כתוב "לא יאוחר מ-60 ימים לפני תום התקופה", ואז הוועדה מביאה את זה לכנסת לא יאוחר מ-14 - - -
מרב מיכאלי:
זה נראה לי זמנים סבירים לגמרי.
<ארבל אסטרחן:
אז 60 ימים.
<ארבל אסטרחן:
הוועדה תבחן את הצורך להאריך, ותביא המלצה לאישור הכנסת לא יאוחר מ-14 ימים לפני תום התקופה.
דוד ביטן:
אבל זה מאושר היום כפי שהוא, בינתיים.
<ארבל אסטרחן:
זה בכלל יעלה למליאה אחרי שהצו יאושר.
<ארבל אסטרחן:
רק עוד דבר אחד.
<ארבל אסטרחן:
לגבי חוק טל, בזמנו החליטה ועדת הכנסת שהוועדה תציג את זה, יהיה דיון אישי של שלוש דקות, והכנסת תצביע בעד או נגד.
<ארבל אסטרחן:
אם היה רוב, זה יוארך כפי שהציעה הוועדה, ואם לא היה רוב, הממשלה יכולה לפנות לוועדה ולבקש להכין הצעה נוספת.
<ארבל אסטרחן:
אפשר לעשות בדיוק את אותו דבר, זאת אומרת, אם היה רוב להצעה, יוארך תוקף החוק בתקופה שהוצעה על ידי הוועדה - - -
דוד ביטן:
אתם מסבכים את זה לדעתי.
דוד ביטן:
אנחנו בסך הכול רוצים שיהיה דיון עם כל ההיבטים, כפי שהיא ביקשה.
דוד ביטן:
לא צריך להגזים.
מרב מיכאלי:
אני מסכימה עם חבר הכנסת ביטן, אין צורך בזה – אם זה נופל זה נופל, והממשלה תצטרך להביא הסדר חדש.
ינון מגל:
הישיבה נעולה, דוד?
ינון מגל:
יש עוד הצבעה?
דוד ביטן:
כן, צריך להצביע על זה.
<ארבל אסטרחן:
אז זה יובא לאישור הוועדה - - -
דוד ביטן:
בלי לעשות את זה מסובך.
דוד ביטן:
מי בעד הצעת הפשרה הזאת?
דוד ביטן:
אין אף אחד נגד?
דוד ביטן:
הצבעה בעד ההצעה – 8 נגד – אין נמנע – 1 ההצעה להסמיך ועדה לדיון בהצעת הממשלה להאריך את תוקפו של חוק האזרחות והכניסה לישראל (הוראת שעה), התשס"ג-2003, אושרה.
דוד ביטן:
פה אחד.
עבדאללה אבו מערוף:
אני נמנעתי.
עבדאללה אבו מערוף:
אני נגד החוק בכלל.
דוד ביטן:
על סדר-היום רוויזיה על החלטת ועדת הכנסת, מדובר על הקדמת הדיון בהצ"ח מיסוי מקרקעין (תיקון מס' 81 והוראת שעה), התשע"ה–2015.
דוד ביטן:
חברת הכנסת מיכאלי הסירה את הרוויזיה.
דוד ביטן:
לרוויזיה שלי, אני רוצה לומר לכם שהנושא חשוב, רציתי לשמוע את האנשים עוד הפעם, אז מי נגד הרוויזיה?
דוד ביטן:
נגד – פה אחד
דוד ביטן:
הרוויזיה לא התקבלה.
דוד ביטן:
תודה רבה.
דוד ביטן:
יושב-ראש הוועדה פה.
דוד ביטן:
יש לנו על סדר-היום את פניית יו"ר ועדת הכספים להקדמת הדיון בהצ"ח מיסוי מקרקעין (תיקון מס' 81 והוראת שעה), התשע"ה–2015, בקריאה השנייה והשלישית.
דוד ביטן:
אני ממליץ לקבל את ההמלצה של יושב-ראש ועדת הכספים.
דוד ביטן:
אתה לא יכול להצביע.
<קריאות:
במקום אייכלר.
משה גפני:
אני במקום אייכלר.
דוד ביטן:
צריך לציין את זה שהוא במקום מישהו.
דוד ביטן:
בעד אישור הבקשה – פה אחד
דוד ביטן:
אני מחדש את הדיון.
דוד ביטן:
אני מבקש רוויזיה.
משה גפני:
רגע, היא חברת כנסת הגיונית.
דוד ביטן:
אז שתחליט עכשיו.
משה גפני:
ב-13:30 יש לי מנחה.
מרב מיכאלי:
אבל אתה נציג של ועדת הכנסת?
מרב מיכאלי:
אתה לא נציג ועדת הכנסת.
משה גפני:
אני לא נציג, אבל אני במקום אייכלר.
מרב מיכאלי:
מאה אחוז, תפנה אליו, שיעשה את ב-14:00.
דוד ביטן:
אתה רוצה ב-14:00?
מרב מיכאלי:
כי זה נראה לי בלתי סביר בעליל.
<אתי בן-יוסף:
רגע, יש סיעות ב-14:00, לא?
משה גפני:
לא, חצי שעה.
מרב מיכאלי:
חצי שעה.
מרב מיכאלי:
פעמיים היא כבר דיברה - - -
דוד ביטן:
מתי המנחה?
דוד ביטן:
ב-13:30?
משה גפני:
13:30.
דוד ביטן:
13:50 זה טוב?
דוד ביטן:
ב-13:50 דיון ברוויזיה.
משה גפני:
אלא אם כן אני משכנע אותה.
דוד ביטן:
אני העליתי את הרוויזיה.
דוד ביטן:
אם היא רוצה להתעקש, שתתעקש.
דוד ביטן:
אם היא תוותר, אין בעיה.
דוד ביטן:
לא אשאיר אותה ל-16:00.
דוד ביטן:
ב-13:50 רוויזיה.
דוד ביטן:
שלום לכולם, אני מתכבד לפתוח את ישיבת ועדת הכנסת.
דוד ביטן:
נתחיל שלא לפי סדר היום בהצעת חוק מיסוי מקרקעין (תיקון מס' 81 והוראת שעה), התשע"ה-2015.
מרב מיכאלי:
אנחנו מתנגדות לשינוי סדר היום.
דוד ביטן:
זה לא שינוי סדר יום, זה רק לא לפי הסדר הכתוב.
דוד ביטן:
מותר לי.
דוד ביטן:
את מתנגדת לזה שאני מתחיל בסעיף אחר?
דוד ביטן:
אני מתחיל.
דוד ביטן:
תתנגדו.
מרב מיכאלי:
אפשר לקבל את חוות דעתה של היועצת המשפטית?
יואל חסון:
הוצג סדר יום מסוים, ראוי שנלך לפיו.
דוד ביטן:
ליושב-ראש יש סמכות להתחיל בנושא אחר מתוך סדר היום.
יואל חסון:
אני לא בטוח בזה.
דוד ביטן:
אתה לא בטוח.
דוד ביטן:
אני אומר שכן.
דוד ביטן:
הצעת חוק מיסוי מקרקעין, תיקון מס' 81 והוראת שעה - - -
מרב מיכאלי:
אני מבקשת את חוות הדעת של היועצת המשפטית לדעת אם אפשר לשנות את סדר היום של הוועדה בלי אישור - - -
דוד ביטן:
תנו לי קודם לקרוא את הסעיף שאני מתייחס אליו.
דוד ביטן:
הצעת חוק מיסוי מקרקעין (תיקון מס' 81 והוראת שעה), התשע"ה-2015.
דוד ביטן:
אני מתחיל בזה.
יואל חסון:
אני מבקש את התייחסות היועצת המשפטית לנושא.
אחמד טיבי:
היושב-ראש רק קרא את הסעיף, הדיון לא התחיל.
אחמד טיבי:
אנחנו מבקשים חוות דעת.
<ארבל אסטרחן:
פעם ראשונה שאני נשאלת על דבר כזה, כי זה קורה המון שמשנים את סדר היום.
מרב מיכאלי:
אם זה בהסכמה מאה אחוז.
מרב מיכאלי:
הכול בסדר.
מרב מיכאלי:
השאלה היא האם זה בסדר אם זה לא בהסכמה?
דוד ביטן:
יש לי זכות כזו וסמכות כזו.
<ארבל אסטרחן:
אין בתוך שעת הישיבה שעה מסוימת לכל נושא.
מרב מיכאלי:
אבל יש סדר יום.
דוד ביטן:
זה לפי סדר היום, אני רק משנה את הסדר.
דוד ביטן:
פעם ראשונה שאני שומע דבר כזה.
דוד ביטן:
ניהלתי מאות ישיבות.
דוד ביטן:
יש גבול לכל דבר.
דוד ביטן:
קבלנו את חוות הדעת, היא אמרה שאפשר.
מרב מיכאלי:
סליחה, היא לא מכירה בקשה כזו.
<ארבל אסטרחן:
לא נשאלתי על זה, אבל זה קורה המון.
דוד ביטן:
אני ממשיך.
דוד ביטן:
האם יש למישהו התייחסות, אנחנו רוצים להעביר את זה לוועדת הכספים.
מרב מיכאלי:
אדוני, סליחה - - -
דוד ביטן:
שמענו את חוות הדעת.
מרב מיכאלי:
אני רוצה לבקש התייעצות סיעתית.
מרב מיכאלי:
יש לנו מומחים שרצינו להביא את חוות דעתם למיסוי מקרקעין.
דוד ביטן:
פעם הבאה תגידי מראש שאת רוצה להביא מומחים.
דוד ביטן:
3 דקות התייעצות סיעתית.
מרב מיכאלי:
10 דקות.
דוד ביטן:
5 דקות הפסקה להתייעצות סיעתית.
דוד ביטן:
אנחנו ממשיכים את הדיון אחרי התייעצות הסיעתית של חברת הכנסת מרב מיכאלי עם עצמה.
דוד ביטן:
לא ראיתי שדיברת עם מישהו.
מרב מיכאלי:
דברתי.